Amosas

Amosas – pasak Biblijos, Dievo pranašas. Jo vardu pavadinta viena iš Senojo Testamento knygų. Teigiama, kad gyveno VIII a. pr. m. e. Judėjoje, kalnų kaimelyje Tekojoje, kur ganė avis ir augino figmedžius. Dievas pasiuntęs Amosą į šiaurinę Izraelio karalystę, į Betelį, kuriame karalius Jeroboamas I buvo pastatydinęs stabą – aukso veršį. Čia atvykęs pranašas skelbė, ką Dievas pasakęs apie teisingumą bei teismą ir smerkė gobšumą bei priespaudą. Anot Amoso, vien aukodami aukas Dievui, sukčiaujantys pirkliai negali atsipirkti už savo nuodėmes.

Amazijas, Betelio kunigas, Izraelio karaliaus pasamdytas, liepęs Amosui grįžti į Judėją. Tačiau Amosas to nepaisęs ir toliau kalbėjęs izraelitams, jog jei šie neatgailausią, jų laukianti Dievo bausmė ir tremtis.Biblijos enciklopedija. – Vilnius, Alma litera, 1993.

 Šaltiniai 

Kategorija:Senojo Testamento pranašai